Motî:mamite - Wikipedia

# Motî:mamite

### Èn årtike di Wikipedia.

mamite [f.n.] efouwaedje des nenès des comeres, u do pés u des tetes des frumeles des aclevåvès biesses. Nosse vatche a l' mamite Cwand gn a des moxhes a l' esté, c' est l' moumint des mamites (Motî d' Bastogne). Cwand ene vatche fijheut del mamite, on boyeut l' pés, on fjheut des compresses avou del tchôde aiwe, et totshûte avou del froede (ramexhné pa Brigitte Hosslet). On croeyeut k' les vatches atrapént del mamite cwand elle estént tetêyes d' on lurson u d' ene couloûte (ramexhné pa Joseph Samray). Loukîz a : maton. F. mammite. >> awè l' mamite; u : >> fé del mamite: u : >> atraper del mamite; u : >> atraper des mamites: esse rascråwêye di cisse maladeye la. F. souffrir de mammite. >> tube al mamite: tube avou ene poumåde divins, k' on stitche dins l' tete, po médyî les mamites ås vatches. >> mamite al grangrinne, mamite pitizieuse, mamite di moxhes: sôres di mamites des vatches, avou do grangrin, u ki vént del pitizeye, u ki s' atyrape a l' esté, pås moxhes.

Etimolodjeye : riwalonijhî calcaedje do F. mammite, 1900.

- Dipus d' racsegnes so les mamites ås comeres
- Dipus d' racsegnes so les mamites ås biesses
- Dipus d' racsegnes so les mamites al grangrinne
- Dipus d' racsegnes so les mamites di moxhes

Prin del pådje «http://wa.wikipedia.org../../../m/a/m/Mot%C3%AE%7Emamite.html»

##### Views

- Årtike
- Copene
- Modêye d' asteure

##### Cweri